ให้อาหารสุนัขทางมือแล้วฟันหมาเผลอมาโดนแต่ไม่เข้าอารมณ์เหมือนงับกินเฉยๆ เราโดนเฉี่ยวๆเลือดไม่ออก ประมาณช่วงวันที่ 3-4 มีนาคม 2561 ที่ผ่านมา กังวลว่าจะเป็นพิษสุนัขบ้า ตอนนี้เครียดมาก แต่หมามันก็ยังอยู่นะคะ แต่มันแค่ผอมลง ที่รู้สึกตอนนี้คือเครียดและเมื่อย ๆ แขนข้างที่ถูกน้ำลาย อันนี้เป็นผลมาจากเป็นพิษสุนัขบ้าหรือเปล่าคะหรือว่าเครียดไปเอง ควรทำอย่างไร ฉีดยาตอนนี้ก็ไม่ทันแล้วใช่ไหมคะ
สวัสดีค่ะ หากผิวหนังบริเวณมือที่เฉี่ยวไปโดนฟันของสุนัข ไม่มีแผลเปิด ไม่มีเลือดออก ไม่รอยถลอก และไม่มีรอยช้ำใดๆ ก็ไม่ได้ทำให้ติดเชื้อพิษสุนัขบ้าและไม่จำเป็นต้องฉีดวัคซีนป้องกันพิษสุนัขบ้าค่ะนอกจากนี้ หากสุนัขตัวดังกล่าว ยังคงมีชีวิตอยู่ นับตั้งแต่วันที่ 3 มีนาคม จนถึงวันนี้ วันที่ 28 มีนาคม สุนัขตัวนั้นก็ไม่ได้เป็นโรคพิษสุนัขบ้า ในเวลานั้นแต่อย่างใดค่ะสำหรับอาการเมื่อยแขน ผอมลง ก็ไม่ใช่อาการของโรคพิษสุนัขบ้าค่ะ